UP Board Result 2019: यूपी बोर्ड का रिजल्ट जल्द, बोर्ड की अधिकारी ने कही ये बात  
यूपी बोर्ड रिजल्ट अप्रैल के मध्य में आएगा.
रिजल्ट वेबसाइट upmsp.edu.in पर आएगा.
यूपी बोर्ड को 58 लाख स्टूडेंट्स का रिजल्ट जारी करना है.
UP Board 10वीं और 12वीं की परीक्षा का रिजल्ट (UP Board Result) जल्द ही जारी कर देगा. यूपी बोर्ड सचिव नीना श्रीवास्तव ने NDTV को बताया, ''यूपी बोर्ड रिजल्ट जारी करने की प्रक्रिया में है. उन्होने ये भी कहा कि रिजल्ट अप्रैल में ही जारी होगा. उनके मुताबिक रिजल्ट (UP Board Result 2018-19) अप्रैल के मध्य में जारी किया जाएगा. यूपी बोर्ड परीक्षाओं का रिजल्ट (UP Board 10th & 12th Result) ऑफिशियल वेबसाइट्स upmsp.edu.in और upresults.nic.in पर जारी किया जाएगा. स्टूडेंट्स इन वेबसाइट्स पर ही अपना रिजल्ट चेक कर पाएंगे. बता दें कि यूपी बोर्ड को 58 लाख स्टूडेंट्स का रिजल्ट जारी करना है, इसलिए बोर्ड सावधानी पूर्वक काम कर रहा है. यूपी बोर्ड ने इस बार परीक्षा में नकल रोकने के लिए भी कई कड़े कदम उठाए थे. यूपी बोर्ड (UP Board) की परीक्षाएं 7 फरवरी से शुरू होकर 28 फरवरी 2019 को खत्म हो गई थी. पिछले साल यूपी बोर्ड परीक्षाओं का रिजल्ट 29 अप्रैल 2018 को जारी किया गया था. तब 55 लाख परीक्षार्थियों ने परीक्षा दी. पिछले साल कक्षा 10 में 75.16 प्रतिशत स्टूडेंट्स पास हुए थे. 
यूपी बोर्ड की परीक्षाओं का रिजल्ट (UP Board Results) जारी होने के बाद आप नीचे दिए गए स्टेप्स को फॉलों कर अपना रिजल्ट आसानी से चेक कर पाएंगे.